## Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

### NN 110/1996 (30.12.1996.), Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

# **MINISTARSTVO TURIZMA**

Na temelju odredbi članka 4. stavka 4., članka 13. stavka 3. i 4., članka
15. stavka 2. i 3., članka 16. stavka 2. i članka 35. stavka 2. Zakona
o ugostiteljskoj djelatnosti ("Narodne novine", broj: 48/95.),
ministar turizma, donosi

## **PRAVILNIK**

### **O IZMJENAMA I DOPUNAMA PRAVILNIKA O RAZVRSTAVANJU, MINIMALNIM UVJETIMA I KATEGORIZACIJI UGOSTITELJSKIH OBJEKATA**

Članak 1.

U Pravilniku o razvrstavanju, minimalnim uvjetima i kategorizaciji ugostiteljskih
objekata ("Narodne novine" broj: 57/95) iza članka 2. dodaju
se članci 2a. i 2b. koji glase:

"Članak 2a.

Izraz "ugostiteljski objekt koji posluje na dan stupanja na snagu
ovog Pravilnika" podrazumijeva:

- svaki ugostiteljski objekt koji aktivno posluje - pruža usluge gostima
tijekom cijele godine ili samo tijekom sezone, na dan stupanja na snagu
ovog Pravilnika,

- ugostiteljski objekt koji je zbog ratnih uvjeta (izravne ratne opasnosti,
izostanka tržišta i sl.) prestao poslovati prije stupanja na snagu ovog
Pravilnika,

- ugostiteljski objekt iz skupine "Hoteli", kojeg je izgradnja
započela najmanje godinu dana prije stupanja na snagu ovog Pravilnika,

(dalje u tekstu: postojeći ugostiteljski objekt).

Članak 2b.

Svi ostali ugostiteljski objekti, osim objekata iz odredbi članka 2a.
ovog Pravilnika, smatraju se novim ugostiteljskim objektima, a to su:

- postojeći građevinski objekti ili dijelovi građevinskih objekata druge
namjene koji su prenamjenom (nakon stupanja na snagu ovog Pravilnika) postali
ugostiteljski objekti,

- ugostiteljski objekti koji se razvrstavaju u drugu vrstu nakon stupanja
na snagu ovog Pravilnika,

- ugostiteljski objekti koji se kategoriziraju u višu kategoriju nakon
stupanja na snagu ovog Pravilnika,

- ugostiteljski objekti koji su izgrađeni nakon stupanja na snagu ovog
Pravilnika (dalje u tekstu: novoizgrađeni ugostiteljski objekti),

(dalje u tekstu: novi ugostiteljski objekti)."

Članak 2.

U članku 5. iza riječi: "apartmansko naselje" dodaje se riječ:
"apartmani".

Članak 3.

U članku 6. stavak 2. mijenja se i glasi:

"(2) Hotel ima prijemni hol, smještajne jedinice, blagovaonicu
i kuhinju, ako ovim Pravilnikom nije drukčije propisano. Smještajne jedinice
u hotelu u pravilu su sobe, a mogu biti i hotelski apartmani."

Članak 4.

U članku 10. stavak 3. mijenja se i glasi:

"(3) Hotelsko naselje ima prijemni hol, smještajne jedinice, blagovaonicu
i kuhinju, ako ovim Pravilnikom nije drukčije propisano. Smještajne jedinice
u hotelskom naselju u pravilu su sobe, a mogu biti i hotelski apartmani,
ako ovim Pravilnikom nije drukčije propisano."

Članak 5.

U članku 12. stavak 3. mijenja se i glasi:

"(3) Aparthotel ima prijemni hol, smještajne jedinice, blagovaonicu
i kuhinju, ako ovim Pravilnikom nije drukčije propisano. Smještajne jedinice
u aparthotelu su apartmani."

Članak 6.

U članku 13. stavak 3. mijenja se i glasi:

"(3) Apartmansko naselje ima prijemni hol, smještajne jedinice,
blagovaonicu i kuhinju, ako ovim Pravilnikom nije drukčije propisano. Smještajne
jedinice u apartmanskom naselju su apartmani."

Članak 7.

Iza članka 13. dodaje se podnaslov i članak 13a. koji glase:

"Apartmani

Članak 13a.

(1) Apartmani su ugostiteljski objekt u kojem se gostu pružaju usluge
smještaja, a mogu se pružati i druge usluge uobičajene u ugostiteljstvu.

(2) Apartmani mogu biti građevinski ustrojeni kao aparthotel sukladno
odredbi članka 12. stavka 2. ili kao apartmansko naselje sukladno odredbi
članka 13. stavka 2. ovog Pravilnika.

(3) Apartmani mogu imati samo smještajne jedinice. Smještajne jedinice
su dva ili više apartmana. Apartmani su ugostiteljski objekt koji ne ispunjava
jedan ili više uvjeta propisanih odredbama članka 12. i 13. ovog Pravilnika
i to na način da nema: propisan broj smještajnih jedinica, prijemni hol,
zajedničku blagovaonicu i kuhinju, te da ne pruža usluge doručka.

(4) Na ugostiteljski objekt apartmani odgovarajuće se primjenjuju odredbe
ovog Pravilnika kojima su propisani ugostiteljski objekti aparthotel odnosno
apartmansko naselje."

Članak 8.

U članku 14. stavak 2. mijenja se i glasi:

"(2) Motel ima prijemni hol, smještajne jedinice, blagovaonicu
i kuhinju, ako ovim Pravilnikom nije drukčije propisano. Smještajne jedinice
u motelu u pravilu su sobe, a mogu biti i motelski apartmani.

Iza stavka 2. dodaje se novi stavak 3. koji glasi:

"(3) Na motelske apartmane odgovarajuće se primjenjuju odredbe
ovog Pravilnika kojima su propisani hotelski apartmani."

Dosadašnji stavci 3. i 4. postaju stavci 4. i 5.

Članak 9.

U članku 15. stavak 2. mijenja se i glasi:

"(2) Pansion ima prijemni hol, smještajne jedinice, blagovaonicu
i kuhinju, ako ovim Pravilnikom nije drukčije propisano. Smještajne jedinice
u pansionu su sobe."

Članak 10.

U članku 16. iza riječi: "odmaralište" dodaje se zarez, a
riječi: "i omladinski hotel" zamjenjuju se riječima: "odmaralište-apartman,
odmaralište-apartmani, odmaralište-kamp, omladinski hotel, planinarski
dom i lovački dom."

Članak 11.

U članku 18. stavak 2. mijenja se i glasi:

"(2) Apartman je zaseban smještajni objekt (stan) u stambenoj zgradi."

Članak 12.

Podnaslov ispred članka 23. i članak 23. mijenjaju se i glase:

"*Odmarališta*

Članak 23.

(1) Odmarališta su ugostiteljski objekti zatvorenog tipa u kojima se
djelatnicima, članovima, umirovljenicima, članovima uže obitelji djelatnika
i umirovljenika, pravnih i fizičkih osoba, pružaju usluge smještaja, a
mogu se pružati i usluge prehrane.

(2) Četiri su vrste odmarališta: odmaralište, odmaralište-apartman,
odmaralište-apartmani i odmaralište-kamp."

Članak 13.

Iza članka 23. dodaju se podnaslovi i članci 23a., 23b., 23c. i 23d.,
koji glase:

*"Odmaralište*

Članak 23a.

(1) Odmaralište je zasebni građevinski objekt, potpuno odvojeni dio
zasebnog građevinskog objekta koji čini funkcionalnu cjelinu s odvojenim
ulazima i stubištima, ili izdvojena funkcionalna cjelina koju čine dva
ili više građevinskih objekata.

(2) Smještajne jedinice u odmaralištu su sobe, a mogu biti i spavaonice.

*Odmaralište-apartman*

Članak 23b.

Na odmaralište-apartman odgovarajuće se primjenjuju odredbe ovog Pravilnika
kojima su propisani uvjeti za ugostiteljski objekt vrste apartman (pete
kategorije - jedna zvjezdica).

*Odmaralište-apartmani*

Članak 23c.

Na odmaralište-apartmani odgovarajuće se primjenjuju odredbe ovog Pravilnika
kojima su propisani uvjeti za ugostiteljski objekt vrste apartmani (pete
kategorije - jedna zvjezdica).

*Odmaralište-kamp*

Članak 23d.

Na odmaralište-kamp primjenjuju se odredbe ovog Pravilnika kojima su
propisani minimalni uvjeti za ugostiteljski objekt vrste kamp."

Članak 14.

U članku 24. stavku 1. iza riječi "smještaja" briše se veznik
"i", dodaje se zarez i riječi: "a mogu se pružati i usluge
prehrane".

Članak 15.

Iza članka 24. dodaju se podnaslovi i članci 24a. i 24b. koji glase:

*"Planinarski dom*

Članak 24a.

(1) Planinarski dom je ugostiteljski objekt u kojem se gostu pružaju
usluge smještaja i prehrane, a mogu se pružati usluge korištenja prostora
za pripremanje jela (u kojem gosti sami pripremaju jela) i druge usluge
uobičajene u ugostiteljstvu.

(2) Planinarski dom ima smještajne jedinice, prostoriju za usluživanje,
prostor za pripremanje jela i prostoriju za zajednički boravak. Smještajne
jedinice u planinarskom domu su sobe ili spavaonice. Prostorija za zajednički
boravak može se koristiti kao prostorija za usluživanje.

*Lovački dom*

Članak 24b.

(1) Lovački dom je ugostiteljski objekt u kojem se gostu pružaju usluge
smještaja i prehrane, a mogu se pružati usluge korištenja prostora za pripremanje
jela (u kojem gosti sami pripremaju jela) i druge usluge uobičajene u ugostiteljstvu.

(2) Lovački dom ima smještajne jedinice, prostoriju za usluživanje,
prostor za pripremanje jela i prostoriju za zajednički boravak. Smještajne
jedinice u lovačkom domu su sobe ili spavaonice. Prostorija za zajednički
boravak može se koristiti kao prostorija za usluživanje."

Članak 16.

U članku 25. iza riječi: "slastičarnica" dodaje se zarez,
a riječi: "i objekt brze prehrane" zamjenjuju se riječima: "restoran
brze prehrane, objekt brze prehrane tip I i objekt brze prehrane tip II."

Članak 17.

Podnaslov ispred članka 34. i članak 34. mijenjaju se i glase:

*"Objekti brze prehrane*

Članak 34.

(1) Objekti brze prehrane (fast food) su ugostiteljski objekti u kojima
se pretežito pripremaju jednostavna i brzo pripremljena jela, koja se uslužuju
na isti takav način, a koriste se za brzu konzumaciju (npr.: razne vrste
burgera, toplih i hladnih sendviča, salata, prženi krumpir, hot dog i sl.),
a mogu se pripremati i usluživati pića i napici.

(2) Tri su vrste objekta brze prehrane: restoran brze prehrane, objekt
brze prehrane tip I i objekt brze prehrane tip II."

Članak 18.

Iza članka 34. dodaju se podnaslovi i članci: 34a., 34b. i 34c. koji
glase:

*"Restoran brze prehrane*

Članak 34a.

(1) Restoran brze prehrane (fast food restaurant) ima prostoriju za
usluživanje s niskim stolovima i namještajem za sjedenje (stolicama ili
klupama), prostor za pripremanje jela, točionik, te priručni prostor za
čuvanje namirnica i pića.

(2) U restoranu brze prehrane gosti se uslužuju na jednostavan način
- samoposluživanjem (osoblje goste ne mora usluživati za stolom).

*Objekt brze prehrane tip I*

Članak 34b.

(1) U objektu brze prehrane tip I jela, pića i napici uslužuju se radi
konzumacije u prostoriji za usluživanje, ili radi konzumacije izvan ugostiteljskog
objekta, tj. na drugom mjestu ili u hodu (nema prostor za usluživanje na
otvorenom), ako ovim Pravilnikom nije drukčije propisano.

(2) Objekt brze prehrane tip I iz odredbe stavka 1. ovog članka mora
imati prostoriju za usluživanje s točionikom u toj prostoriji, prostor
za pripremanje jela i priručni prostor za čuvanje namirnica i pića.

(3) Objekt brze prehrane tip I iz odredbe stavke 1. ovog članka u prostoriji
za usluživanje može imati zasebne pulteve ili visoke stolove bez ili s
visokim barskim stolicama (nema niske stolove i namještaj za sjedenje kao
restoran brze prehrane).

(4) Iznimno, od odredbi stavaka 1. i 2. ovog članka objekt brze prehrane
tip I može imati i prostor za usluživanje na otvorenom, uz uvjet da u tom
prostoru ima samo visoke stolove bez ili s visokim barskim stolicama.

(5) Na objekt brze prehrane tip I iz odredbi stavaka 1. i 4. ovog članka
ne primjenjuju se odredbe članka 64. ovog Pravilnika (ne mora imati zahode
za goste), ako je prostorija za usluživanje gostiju površine do 15 m˛.
Ako je prostorija za usluživanje površine veće od 15 m˛, objekt mora ispunjavati
uvjete propisane odredbama članka 64. stavaka 1., 2. i 3. ovog Pravilnika.

(6) Iznimno od odredbi stavaka 1. i 4. ovog članka, objekt brze prehrane
tip I može imati prostor za usluživanje na otvorenom s niskim stolovima
i namještajem za sjedenje, ako ispunjava uvjete propisane odredbom članka
64. stavka 1. ovog Pravilnika.

(7) Na objekt brze prehrane tip I ne primjenjuju se odredbe članka 93.
ovog Pravilnika kojima se propisuju uvjeti glede prostorija za zaposleno
osoblje, ako je površina prostorije za usluživanje do 15 m˛, te ako ima
do pet zaposlenih osoba (korištenja zahoda za osoblje mora se osigurati
sukladno posebnim propisima).

*Objekt brze prehrane tip II*

Članak 34c.

(1) Objekt brze prehrane tip II je ugostiteljski objekt (zaseban građevinski
objek, dio građevinskog objekta ili kiosk) iz kojega se jela, pića i napici
uslužuju preko pulta gostu koji se nalazi izvan ugostiteljskog objekta,
radi konzumacije na drugom mjestu ili u hodu (nema prostor za usluživanje
na otvorenom), ako ovim Pravilnikom nije drukčije propisano.

(2) Objekt brze prehrane tip II iz odredbe stavka 1. ovog članka, mora
imati točionik, prostor za pripremanje jela u točioniku i priručni prostor
za čuvanje namirnica i pića, ako ovim Pravilnikom nije drukčije propisano.

(3) Iznimno od odredbi stavaka 1. ovog članka, objekt brze prehrane
tip II može imati i prostor za usluživanje na otvorenom, uz uvjet da u
tom prostoru ima visoke stolove bez ili s visokim barskim stolicama.

(4) Na objekt brze prehrane tip II iz odredbi stavka 1. i 3. ovog članka
ne primjenjuju se odredbe članka 64. ovog Pravilnika (ne mora imati zahode
za goste).

(5) Iznimno od odredbi stavaka 1. i 3. ovog članka, objekt brze prehrane
tip II može imati prostor za usluživanje na otvorenom s niskim stolovima
i namještajem za sjedenje, ako ispunjava uvjete propisane odredbom članka
64. stavka 1. ovog Pravilnika.

(6) Na objekt brze prehrane tip II ne primjenjuju se odredbe članka
93. ovog Pravilnika kojima se propisuju uvjeti glede prostorija za zaposleno
osoblje, ako ima do pet zaposlenih osoba (korištenje zahoda za osoblje
mora se osigurati sukladno posebnim propisima)."

Članak 19.

U članku 35. iza riječi: "krčma" dodaje se zarez, a riječi:
"i konoba" zamjenjuju se riječima: "konoba i klet".

Članak 20.

Iza članka 45. dodaje se podnaslov i članak 45a. koji glasi:

*"Klet*

Članak 45a.

(1) Klet je ugostiteljski objekt u kojemu se pretežito uslužuju vino
i rakija iz tog kraja, te pripremaju i uslužuju karakteristična jela prema
običajima kraja, a mogu se usluživati i druga pića.

(2) Na ugostiteljski objekt iz odredbe stavka 1. ovog članka odgovarajuće
se primjenjuju odredbe ovog Pravilnika kojima je propisana konoba."

Članak 21.

U članku 50. stavku 3. riječi: "odredbi stavka 1. i 2." zamjenjuju
se riječima: "odredbe stavka 2."

Članak 22.

U članku 53. stavku 3. riječi: "standardiziranoj ploči sukladno
ovom Pravilniku" zamjenjuju se riječima: "način propisan ovim
Pravilnikom."

Članak 23.

Iza članka 63. dodaju se članci 63a. i 63b. koji glase:

"Članak 63a.

(1) Tijekom radnog vremena ugostiteljskog objekta u zahodima i predprostorima
zahoda za goste ugostitelj mora: održavati red i čistoću, osigurati ispravnost
i funkcionalnost opreme i uređaja, dostatnost sredstava za čišćenje, te
otklanjati druge nedostatke u odnosu na uvjete propisane odredbama ovog
Pravilnika (dalje u tekstu: održavati zahode), te s tim u svezi organizirati
nadzor nad održavanjem zahoda.

(2) Nadzor iz odredbe stavka 1. ovog članka ugostitelj je obvezan organizirati
nad održavanjem zahoda koji se nalaze u zajedničkim prostorijama za goste.
Nadzor se provodi korištenjem nadzornog lista o održavanju zahoda (u daljnjem
tekstu: nadzorni list) u ugostiteljskim objektima koji pružaju uslugu smještaja
a kategorije kojih se označavaju jednom, dvije i tri zvjezdice, odnosno
koji još uvijek (na dan stupanja na snagu ovog Pravilnika) nose oznake
"D", "C" i "B": hotel, hotelsko naselje,
aparthotel, apartmansko naselje, motel, pansion i kamp, te u ugostiteljskim
objektima koji se ne kategoriziraju: prenoćište i omladinski hotel, kao
i u ugostiteljskim objektima vrste: restoran, gostionica, zdravljak, zalogajnica,
pečenjarnica, pizzeria, bistro, slastičarnica, restoran brze prehrane,
objekt brze prehrane tip I, objekt brze prehrane tip II, kavana , noćni
klub, noćni bar, disco klub, disco bar, caffe-bar, pivnica, buffet, krčma,
konoba i klet.

(3) Nadzorni list je list formata A4, a odlaže se u prozirnu krutu PVC
zaštitu (u daljnjem tekstu: okvir nadzornog lista).

(4) Nadzorni list odložen u okvir sukladno odredbi stavka 3. ovog članka
mora se vidno istaknuti u predprostoru zahoda pored vrata.

(5) Nadzorni list ispunjava se dnevno, na način da sadrži podatke o
obavljenom nadzoru zahoda tijekom radnog vremena ugostiteljskog objekta
određenog dana.

(6) Grafičko rješenje nadzornog lista s pripadnim sadržajem nalazi se
u Prilogu XII, koji je sastavni dio ovog Pravilnika.

(7) Okvir nadzornog lista je standardiziran. Nadležnost nad izradom
standardiziranih okvira nadzornog lista ima Ministarstvo turizma.

Članak 63b.

(1) Osoba, koju voditelj poslovanja zaduži za nadzor zahoda (higijeničarka
ili druga osoba) mora tijekom radnog vremena nadzirati održavanje zahoda
sukladno odredbi članka 63a. stavka 1. ovog Pravilnika.

(2) Ako stanje u zahodu udovoljava uvjetima sukladno odredbi članka
63a. stavka 1. ovog Pravilnika, osoba zadužena za nadzor održavanja zahoda,
to potvrđuje upisivanjem vremena obavljenog nadzora i vlastoručnim potpisom
u odgovarajući odjeljak nadzornog lista.

(3) Ako stanje u zahodu ne udovoljava uvjetima sukladno odredbi članka
63a. stavka 1. ovog Pravilnika, osoba zadužena za nadzor održavanja zahoda
mora odmah otkloniti nedostatke (zahod počistiti i urediti, dopuniti nedostatna
sredstva i sl.).

(4) Nadzor održavanja zahoda mora se obavljati najmanje svaka dva sata
tijekom cijelog radnog vremena ugostiteljskog objekta.

(5) Nadzorni list čuva se najmanje 48 sati nakon završenog radnog dana
ugostiteljskog objekta.

(6) Voditelj poslovanja ugostiteljskog objekta odgovoran je za održavanje
i nadzor održavanja zahoda u ugostiteljskom objektu sukladno odredbama
ovog Pravilnika."

Članak 24.

U članku 64. stavak 3. mijenja se i glasi:

"Iznimno od odredbi stavaka 1. i 2. ovoga članka, ugostiteljski
objekti vrste: zdravljak, zalogajnica, pečenjarnica, pizzeria, slastičarnica,
objekt brze prehrane tip I, caffe-bar, buffet, krčma, konoba i klet kojima
je prostorija za usluživanje površine do 50 m2, moraju imati najmanje jedan
zahod s pisoarom, te predprostor s umivaonikom, ako ovim Pravilnikom nije
drukčije propisano."

Članak 25.

U članku 65. iza stavka 3. dodaje se novi stavak 4. koji glasi:

"Pisoar i zahodska školjka nalaze se u odvojenim (zasebnim) prostorijama."

Dosadašnji stavak 4. postaje stavak 5.

Članak 26.

U članku 68. stavak 3. mijenja se i glasi:

"U predprostoru zahoda mora biti umivaonik s tekućom vodom, tekući
sapun, papirnati ubrus ili uređaj s platnenim ubrusom u roli ili platneni
ubrus za jednokratnu uporabu ili uređaj za sušenje ruku, ogledalo, posuda
za otpatke i polica za odlaganje stvari."

Članak 27.

Iza članka 80. dodaje se podnaslov i članak 80a. koji glase:

*"Posebni uvjeti za planinarski dom
i lovački dom*

Članak 80a.

(1) Na planinarski dom i lovački dom odgovarajuće se primjenjuju odredbe
ovog Pravilnika kojima su propisani minimalni uvjeti za ugostiteljski objekt
vrste prenoćište, ako ovim Pravilnikom nije drukčije propisano.

(2) Planinarski dom i lovački dom u sobama ne moraju imati umivaonike."

Članak 28.

U članku 90. stavak 1. mijenja se i glasi:

"(1) Kapacitet sobe određuje se prema broju osoba, a vrsta prema
broju postelja. Soba za jednu osobu ima jednu postelju (u daljnjem tekstu:
jednoposteljna soba), soba za dvije osobe ima dvije postelje (u daljnjem
tekstu: dvoposteljna soba) i sl. ako ovim Pravilnikom nije drukčije propisano."

Iza stavka 1. dodaje se novi stavak 2. koji glasi:

"(2) Iznimno od odredbe stavka 1. ovoga članka, soba za dvije osobe
može imati jednu postelju za dvije osobe (u daljnjem tekstu: soba s posteljom
za dvije osobe), Soba s posteljom za dvije osobe smatra se također dvoposteljnom
sobom (na nju se primjenjuju odredbe ovog Pravilnika kojima se određuje
dvoposteljna soba)."

Dosadašnji stavci 2., 3., 4., 5., 6., 7., 8., 9. i 10. postaju stavci
3., 4., 5., 6., 7., 8., 9., 10. i 11.

Članak 29.

U članku 91. u stavku 1. točke 1. i 2. mijenjaju se i glase:

"1. za jednu osobu postelju površine 200¤90 cm, a za dvije osobe
dvije takve postelje ili postelju za dvije osobe površine 200¤160 cm i
pristup postelji za dvije osobe s obje strane;

2. iznimno od odredbe točke 1. ovoga stavka, soba u postojećem ugostiteljskom
objektu može imati za jednu osobu postelju površine 190¤90 cm, a za dvije
osobe dvije takve postelje ili postelju za dvije osobe površine 190¤140
cm i pristup postelji za dvije osobe s obje strane;".

Članak 30.

Iza članka 91. dodaje se podnaslov i članak 91a. koji glase:

*"Spavaonice*

Članak 91a.

(1) Spavaonica je soba za više od pet soba. Kapacitet spavaonice utvrđuje
se prema broju osoba, a vrsta prema broju postelja.

(2) Spavaonice imaju postelje ili postelje na kat.

(3) Spavaonica za svaku postelju ima 2,50 m˛ površine, a ako su postelje
na kat, za svaku postelju ima 2,00 m˛ površine. Spavaonica za svaku postelju
ima 5.00 mł prostora."

Članak 31.

U članku 93. stavak 8. mijenja se i glasi:

"Iznimno, od odredbe stavka 3. ovog članka, zahod za zaposleno
osoblje s predprostorom i umivaonikom, ako imaju do pet zaposlenih osoba,
ne moraju imati slijedeći ugostiteljski objekti:

- postojeći ugostiteljski objekti,

- ugostiteljski objekti vrste: zdravljak, zalogajnica, pečenjarnica,
pizzeria, slastičarnica, objekt brze prehrane tip I, caffe-bar, buffet,
krčma, konoba i klet, ako imaju površinu prostorije za usluživanje gostiju
do 15 m˛, te

- objekt brze prehrane tip II

(korištenje zahaoda za osoblje moraju osigurati sukladno drugim važećim
propisima)."

Članak 32.

U članku 98. stavku 1. iza riječi: "apartmansko naselje" dodaje
se riječ: "apartmani".

Članak 33.

Iza članka 98. dodaju se članci 98a. i 98b. koji glase:

"Članak 98a.

(1) Iznimno od odredbe članka 98. stavka 3. ovog Pravilnika, ugostiteljski
objekti vrste: hotel, motel i hotelsko naselje, može imati 20% soba koje
glede elemenata sobe (površine sobe i kupaonice, te ostalih elemenata)
ispunjavaju uvjete propisane ovim Pravilnikom za slijedeću - nižu kategoriju,
ako ispunjavaju uvjete glede kvalitete uređenja i opreme objekta (izbor
razine kvalitete) propisane za kategoriju kojom se kategorizira ugostiteljski
objekt, te ako u odnosu na te sobe ugostiteljski objekt ispunjava ostale
uvjete propisane za kategoriju koja se utvrđuje za ugostiteljski objekt
(npr.: kondicioniranje zraka, mini bar, TV prijemnici, posluživanje u sobi
i sl.).

(2) Za ugostiteljske objekte koji ispunjavaju sve propisane uvjete za
određenu kategoriju i uvjete kvalitete uređenja i opreme objekta (izbor
razine kvalitete) propisane za slijedeću višu kategoriju, povjerenstvo
koje provodi pustupak utvrđivanja minimalnih uvjeta i uvjeta za kategoriju
ugostiteljskog objekta može, u tijeku postupka, predložiti i veći postotak
soba iz odredbe stavka 1. ovog članka.

(3) Odredba stavka 1. ovog članka ne primjenjuje se na novoizgrađene
ugostiteljske objekte.

Članak 98b.

(1) Sobe, koje glede elemenata sobe (površine sobe i kupaonice, te ostalih
elemenata) i kvalitete uređenja i opreme (izbora razine kvalitete) ispunjavaju
uvjete propisane ovim Pravilnikom za kategoriju koja se utvrđuje za ugostiteljski
objekt, smatraju se "standardnim sobama" ("standard rooms"
ili "senior rooms"). Te sobe ne treba posebno u cjenicima nazivati.
U ugostiteljskim objektima koji imaju različite vrste soba s unutarnje
strane vrata sobe moraju biti najmanje dvojezično označene (npr. "dvoposteljna
soba/double room", "jednoposteljna soba/single room", "troposteljna
soba /three-bedded room" i sl.).

(2) Sobe, iz odredbe članka 98a. stavka 1. ovog Pravilnika smatraju
se sobama niže kategorije i nazivaju se "manjim sobama" ("junior
rooms"). Te sobe treba tako nazivati u cjenicima. S unutarnje strane
vrata sobe moraju biti najmanje dvojezično označene (npr. "manja dvoposteljna
soba/junior double room" sl.).

(3) Sobe, koje glede elemenata sobe (površine sobe i kupaonice, te ostalih
elemenata) i kvalitete uređenja i opreme (izbora razine kvalitete uređenja)
ispunjavaju uvjete propisane ovim Pravilnikom za slijedeću - višu kategoriju
od one koja se utvrđuje za ugostiteljski objekt, smatraju se sobama više
kategorije i nazivaju se - "većim sobama" ("superior rooms").
Te sobe treba tako nazivati u cjenicima. S unutarnje strane vrata sobe
moraju biti najmanje dvojezično označene (npr. "veća dvoposteljna
soba/superior double room" i sl.).

(4) Odredbe ovog članka odgovarajuće se primjenjuju na hotelski apartman,
s tim da se za takve apartmane koriste izrazi: "standardni apartman/standard
suite", "manji apartman/junior suite", odnosno "veći
apartman/superior suite".

(5) Oznake za sobe odnosno za hotelske apatmane iz odredbi stavka 2,
3. i 4. ovog članka, su oznake nižih odnosno viših kategorija smještajnih
jedinica od kategorije koja se utvrđuje za ugostiteljski objekt.

Članak 34.

U članku 101. u točki 8. riječi: "apartman" zamjenjuju se
riječima: "apartman i apartmani".

Članak 35.

Članak 104. s Prilogom IX. mijenja se i glasi:

"(1) Vrsta i kategorija ugostiteljskog objekta označava se standardiziranom
pločom, ako ovim Pravilnikom nije drukčije propisano.

(2) Oznaka za kategoriju ugostiteljskog objekta je zvjezdica.

(3) Iznimno, od odredbe stavka 2. ovog članka I. kategorija ugostiteljskog
objekta označava se s pet zvjezdica i dodatkom oznake "L".

(4) Standardiziranu ploču iz odredbe stavka 1. ovog članka imaju ugostiteljski
objekti i depandansa s oznakom vrste:

- Hotel s riječju: "HOTEL",

- Depandansa s riječju: "DEPANDANSA",

- Hotelsko naselje s riječima: "HOTELSKO NASELJE",

- Aparthotel s riječju: "APARTHOTEL",

- Apartmansko naselje s riječima: "APARTMANSKO NASELJE",

- Apartmani s riječju: "APARTMANI",

- Motel s riječju: "MOTEL",

- Pansion s riječju: "PANSION" i simbolom tanjura, vilice,
noža i postelje,

- Kamp s riječju: "KAMP" i simbolom šatora.

(5) Standardizirana ploča iz odredbe stavka 1. ovog članka je od visoko
poliranog nehrđajućeg čelika, na kojem je otisnuto tamno plavo polje, na
način, da ono ostaje u okviru od nebojanog visoko poliranog nehrđajućeg
čelika. Na ploči su uz gornji rub u istoj crti zlatnom bojom ispisani:
oznaka kategorije, te za neke vrste ugostiteljskih objekata i odgovarajući
propisani simbol. Neobojanim nehrđajućim čelikom na sredini ploče ispisana
je vrsta ugostiteljskog objekta, a uz donji rub povučena je crta, ispod
koje je ispisano: Republika Hrvatska, Ministarstvo turizma. Ploča je veličine
400¤320 mm, sa savinutim rubovima 12 mm. Standardizirane ploče moraju biti
ujednačene kakvoče i tehničke izvedbe.

(6) Nadležnost nad izradom i nabavom standardiziranih ploča iz odredbe
stavka 1. ovog članka ima Ministarstvo turizma.

(7) Grafička rješenja standardiziranih ploča iz odredbe stavka 1. ovog
članka sadržana su u Prilogu IX. koji je sastavni dio ovog Pravilnika."

Članak 36.

Iza članka 104. dodaju se članci 104a. i 104b. koji glase:

"Članak 104a.

(1) Iznimno od odredbe članka 104. stavka 1. ovog Pravilnika, vrsta
i kategorija ugostiteljskih objekata: apartman, apartman tip Studio, kuća
za odmor i soba za iznajmljivanje, označava se standardiziranom oznakom.
Ta standardizirana oznaka prilaže se rješenju kojim se utvrđuju minimalni
uvjeti i uvjeti za kategoriju, te upis u upisnik ugostiteljskog objekta
i sastavni je njegov dio.

(2) Standardizirana oznaka iz odredbe stavka 1. ovog članka tiskana
je na posebnom obrascu za svaku vrstu i kategoriju ugostiteljskog objekta,
a odgovarajuće se primjenjuje i na objekte u kojima građani pružaju ugostiteljske
usluge u domaćinstvu.

(3) Standardiziranu oznaku iz odredbe stavka 1. ovog članka imaju ugostiteljski
objekti s oznakama vrste:

- Apartman s riječju: "APARTMAN",

- Apartman tipa studio s riječima: "APARTMAN-STUDIO",

- Kuća za odmor s riječima: "KUĆA ZA ODMOR" i simbolom kuće
s ucrtanom posteljom,

- sobe za iznajmljivanje s riječju: "SOBA" i simbolom postelje.

(4) Standardizirana oznaka iz odredbe stavka 1. ovog članka sastoji
se od: obrasca tiskanog na debljem papiru veličine A4 unutar kojega je
zlatnom bojom tiskan hrvatski pleter, u gornjem lijevom kutu je grb Republike
Hrvatske u boji, ispod kojega je velikim crnim slovima ispisano: Republika
Hrvatska, Županija ..., Ured za ..... U gornjoj trećini obrasca, na sredini
u zlatnom okviru otisnuto je tamnoplavo pravokutno polje, na kojem su,
uz gornji rub, u istoj crti, zlatnom bojom ispisani: oznaka kategorije,
te za neke ugostiteljske objekte i odgovarajući propisani simbol. Bijelim
slovima na sredini pravokutnika ispisana je vrsta ugostiteljskog objekta,
a uz donji rub povučena je crta, ispod koje je ispisano: Republika Hrvatska,
Ministarstvo turizma. U donjoj trećini obrasca ispod pravokutnika crnim
slovima ispisan je odgovarajući tekst kojim se utvrđuju temeljni podaci
o ugostiteljskom objektu, klasa i urudžbeni broj rješenja i oznake, te
propisana ovjera oznake.

(5) Temeljni podaci o ugostiteljskom objektu iz odredbe stavka 4. ovog
članka su:

- za sobu za iznajmljivanje: redni broj pod kojim se soba izdaje, vrsta
sobe, kapacitet i kategorija, te

- za apartman i kuću za odmor: redni broj pod kojim se apartman izdaje,
tip apartmana, kapacitet i kategorija,

(6) Standardizirana oznaka iz odredbe stavka 1. ovog članka obvezno
se na odgovarajući način (uokvirena i zaštićena straklom) izlaže unutar
ugostiteljskog objekta na koji se odnosi.

(7) Nadležnost nad izradom i nabavom standardiziranih oznaka iz odredbe
stavka 1. ovog članka ima Ministarstvo turizma.

(8) Grafička rješenja standardiziranih oznaka iz odredbe stavka 1. ovog
članka sadržana su u Prilogu X. koji je sastavni dio ovog Pravilnika.

Članak 104b.

(1) Oznake za smještajne jedinice - sobe odnosno hotelske apartmane
iz odredbi članka 98b. stavaka 1., 2., 3. i 4. ovog Pravilnika u ugostiteljskim
objektima vrste: hotel, hotelsko naselje i motel, su standardizirane oznake.

(2) Oznake iz odredbe stavka 1. ovog članka su pločice pravokutnog oblika,
zlatne boje na kojima su crnim slovima tiskani ili gravirani temeljni podaci
o sobi, odnosno hotelskom apartmanu. Temeljni podaci o sobi su broj pod
kojim se izdaje i vrsta sobe (prema broju stalnih postelja, npr. dvoposteljna
soba/double room, jednoposteljna soba/single room). Temeljni podaci o hotelskom
apartmanu su broj pod kojim se izdaje i tip apartmana (prema broju i vrsti
soba, npr. apartman tip jedna dvoposteljna soba/suite type one double room).
Oznake manjih odnosno većih smještajnih jedinica sadrže i taj podatak (npr.
manja dvoposteljna soba/junior double room, veća dvoposteljna soba/superior
double room, manji apartman tip jedna dvoposteljna soba /junior suite type
one double room i veći apartman tipa jedna dvoposteljna soba/superior suite
type one dobuble room).

(3) Oznake za smještajne jedinice - apartmane u ugostiteljskim objektima
vrste: aparthotel, apartmansko naselje, hotelsko naselje (ako ih ima) i
apartmani, su standardizirane oznake.

(4) Oznake za smještajne jedinice iz odredbe stavka 3. ovog članka su
pločice pravokutnog oblika, zlatne boje na kojima su crnim slovima dvojezično
tiskani ili gravirani temeljni podaci o apartmanu: broj pod kojim se apartman
izdaje, tip apartmana, kapacitet i kategorija.

(5) Grafička rješenja standardiziranih oznaka iz odredbi stavka 1. i
3. ovog članka sadržane su u Prilogu XI. koji je sastavni dio ovog Pravilnika."

Članak 37.

U članku 109. iza stavka 1. dodaju se novi stavci 2. i 3. koji glase:

"(2) Iznimno od odredbe stavka 1. ovoga članka, uvjete iz odredbi
članka: 53. stavka 3., članka 63., 63a., 63b., 65., 66., 67., članka 68.
stavka 3. i članka 89. stavka 4. i 5. ovog Pravilnika, postojeći ugostiteljski
objekti dužni su ispuniti do 1. svibnja 1997. godine.

(3) Odredba članka 65. stavka 4. ovog Pravilnika ne primjenjuje se na
ugostiteljske objekte koji posluju na dan 31. prosinca 1996. godine."

Dosadašnji stavak 2. postaje stavak 4.

Članak 38.

Podtočka 19. "Sobe (površine, uređenje i oprema)", točke I.
"Uređenje i oprema", Elemenata i mjerila za kategorizaciju hotela
i motela, u prilogu I. ovog Pravilnika, mijenja se i glasi:

---

**"19. Sobe - površine soba ne uključujući predprostor, kupaonicu
i balkon (u daljnjem tekstu: površine soba) i kupaonica. Soba s jednom
posteljom za dvije osobe smatra se dvoposteljnom sobom i na nju se odgovarajuće
primjenjuju uvjeti propisani za dvoposteljnu sobu.**

---

Površina soba u m2:(1)

- za dvoposteljnu sobu                           10    12    14    17
20    0

- za jednoposteljnu sobu                          7      9     10
12    14     0

- višeposteljna soba ima površinu

dvoposteljne sobe uvećanu po

svakom dodatnoj stalnoj poste-

lji za m2                                                      3
   3     3,5    4,5    5      -

Površine kupaonica u m2                          2,5   3
     3,5    4,5    5     0

Načelo "kompenzacije površina"

Iznimno, za ugostiteljske objekte koji ispunjavaju sve propisane uvjete
za određenu kategoriju i nekoliko značajnih uvjeta propisanih za višu kategoriju,
povjerenstvo u tijeku postupka može, predložiti primjenu načela "kompenzacije
površina".

Načelo "kompenzacije površina" podrazumijeva da površine soba
mogu biti manje, za onoliko, koliko su površine kupaonica veće od propisanog
minimuna i obratno, a primjenjuje se tako da:

a) je površina sobe i kupaonice u m2:

- za dvoposteljnu sobu i kupaonicu

ukupno                                                   12,5   15   17,5
   21,5   25     -

- za jednoposteljnu sobu i kupao-

nicu ukupno                                              9,5    12   13,5
  16,5    19    -

b) površine soba nisu manje od m2:

- za dvoposteljnu sobu                                9     11    13
    15,5   18,5  -

- za jednoposteljnu sobu, te                         6       8      9
     11     13     -

c) kupaonice nisu manje od m2                    2      2,5
    3     3,5    4,5    -

Načelo "kompenzacije površina" ne primjenjuje se na novoizgrađene
ugostiteljske objekte.

Načelo "blažih uvjeta"

Iznimno, za postojeće ugostiteljske objekte koji ispunjavaju sve uvjete
propisane za određenu kategoriju i nekoliko značajnih uvjeta za višu kategoriju,
povjerenstvo u tijeku postupka može, predložiti primjenu načela "blažih
uvjeta".

Načelo "blažih uvjeta" podrazumijeva manje površine soba i
kupaonica, te se primjenjuje bez komenzacije površina, ali ne manje od
m˛:

- za dvoposteljnu sobu                                9     11     13
   15, 5   18,5     -

- za jednoposteljnu sobu                             6       8        9
  11        13      -

- za kupaonicu                                           2       2,5
    3    3,5       4,5     -

Načelo "prosječnih površina"

Iznimno, za ugostiteljske objekte koji ispunjavaju sve uvjete propisane
za određenu kategoriju i nekoliko značajnih uvjeta za višu kategoriju,
a imaju sobe i kupaonice različitih površina, povjerenstvo u tijeku postupka
može predložiti primjenu načela "prosječnih površina" soba i
kupaonica.

Načelo "prosječnih površina" podrazumijeva da smještajne jedinice
ugostiteljskog objekta u prosjeku, moraju ispunjavati uvjete propisane
glede površina soba i kupaonica.

Prilikom primjene ovog načela ne uzimaju se u obzir smještajne jedinice
koje značajno odstupaju od prosjeka, tj. manje sobe/junior rooms i veće
sobe/superior rooms.

Načelo "prosječnih površina" primjenjuje se istodobno s načelom
"kompenzacije" ili načelom "blažih uvjeta", ako nije
drukčije propisano.

Načelo "prosječnih površina" ne primjenuje se na novoizgrađene
ugostiteljske objekte.

```

Sobe imaju predprostore u kojima

su smješteni ormar i stalak za ko-

fere - obveza samo za novoizgra-

đene ugostiteljske objekte 			 	  	 		 -

Ako je u spavaćem dijelu sobe

samostojeći ormar njegova površina

oduzima se od površine sobe 			 	  	 		 -

Ako je u spavaćem dijelu sobe or-

mar u zidu njegova površina ne uk-

ljučuje se u površinu sobe 			 	  	 		 - "

Članak 39.

Iza podtočke 19. "Sobe - površine soba...", točke I. "Uređenje
i oprema", Elemenata i mjerila za kategorizaciju hotela i motela,
u prilogu I. ovog Pravilnika, dodaje se nova podtočka 19a. "Sobe -
ostali elementi" koja glasi:

---

```

________________________________________________________________________________________

"19a. Sobe - ostali elementi
________________________________________________________________________________________

Postotak soba za nepušače 		.	.	.	15 	20	 2

Unutarnja visina prostora u soba-

ma 					2,4 	2,5 	2,6 	2,6 	2,6 	1

Zidovi ukrašeni slikama ili drugim

predmetima 				.	.	 	 	 	1

Ostakljene površine koje se mogu

otvarati (prozori i vrata) moraju iz-

nositi najmanje 1/10 površine poda

sobe 						 	  	 		 -

Mogućnost zamračenja i sprečava-

nja pogleda izvana s mogućnošću

reguliranja svjetla u sobi 			 	  	 		 -

Zaseban ulaz u svaku sobu, vrata s

mogućnošću zaključavanja 			 	  	 		 -

Unutarnja vrata koja dijele predpro-

stor od spavaćeg dijela sobe 		.	.	.	.	.	2

U objektima s više od jednog kata

sve sobe označene brojevima u ko-

jima prva znamenka označava kat,

a ostale znamenke brojeve soba na

istom katu					 	  	 		 -

Postelja površine 200x90 cm za

jednu osobu, a 200x160 cm pos-

telja za dvije osobe i pristup postelji

za dvije osobe s obje strane			 	  	 		 -

Postelja površine 190x90 cm za jed-

nu osobu, a 190x140 cm postelja za

dvije osobe i pristup postelji za dvi-

je osobe s obje strane - površine se

odnose na postojeće ugostiteljske

objekte. 					 	  	 		 -

Dječju postelju moguće postaviti

na zahtjev gosta 			.	.	.			 1

Noćni ormarić ili odgovarajuća po-

lica uz svaku postelju 				 	  	 		 -

Jedna stolica po postelji			 	  	- 	-	 -
Jedna stolica uz stol za toaletu ili

pisaći stol 				- 	- 	- 		 	 -

Stol za toaletu ili pisaći stol		.	 	  	 		 -

Garnitura: niski stol s jednom fote-

ljom po postelji 			.	.	.		 	 1

Garnitura: niski stol s dvosjedom i

jednom foteljom u dvoposteljnoj so-

bi ili niski stol s dvije fotelje u jedno-

posteljnoj sobi 			.	.	.	.	.	1

Prostirač uz svaku postelju osim u

sobama u kojima je pod prekirven

tepisonom ili tepihom 			.		  	 		 1

Madrac za svaku postelju 			 	  	 		 -

Dvije plahte po postelji koje ne sa-

drže sintetiku 					 	  	 		 -

Najmanje jedan pokrivač po poste-

lji, a dodatni pokrivači na zahtjev

gosta 						 	  	 		 -

Jedan jastuk po postelji, jastučnice

ne smiju sadržavati sintetiku 			 	  	 		 -

Dodatni jastuk po postelji na zah-

tjev gosta 				.	.	 	 		 1

Prekrivač za svaku postelju 		.	.	. 	 		 1

Ormar za garderobu s pretnicima

i odjeljkom za vješanje, odgovara-

juće veličine prema broju posteja i

najmanje 4 vješalice po postelji 		 	  	 		 -

Stropna ili zidna rasvjeta i po jedno

osvjetljenje sa sjenilom uz postelju 		 	  	 		 -
Vidno istaknut cjenik sobe i drugih

usluga						 	  	 		 -

Glačalo, na zahtjev gosta, ako se ne

pruža usluga glačanja 			.	.	.	.	.	1

Uređaj za glačanje hlača 		.	.	.	.	.	2

Ugrađena budilica u svakoj sobi 	.	.	.	.	.	1

Čokoladica ili bombon u svakoj

sobi ("Laku noć bombon")		.	.	. 	 		 1

Svježe cvijeće u svakoj sobi 		.	.	. 	. 		 1

Tiskane obavijesti ("ne smetaj",

"molim pospremiti sobu" i sl). 		.	.	 	 		 1

Naprava koja omogućava da se

čuje dijete 				.	.	.	.	.	1
Detektor dima - ne primjenjuje se

na postojeće ugostiteljske objekte 	.	.	 	 		 2

Interni telefonski imenik i upustva

za korištenje telefona 			.	.	. 	 		 1

Informativna mapa s informacijama

o hotelu ili motelu, prospektima,

vodičima i priborom za pisanje 		.	.	. 	 		 1

Pribor za šivanje 			.	.	. 	 		 1

Poklon za dobrodošlicu svakom

gostu 					.	.	.	.	.	1

Poklon za dobrodošlicu vrlo važ-

nim gostima ("VIP tretman") 		.	.	. 	 		 1

Voštana svijeća i žigice 			 	  	 		 -

Biblija ili Novi zavjet 		.	.	.	.	.	1

Košarica za otpatke				 	  	 		 -

Veliko garderobno ogledalo 		.	.	 	 		 1
Pepeljara, osim u sobama u kojima

je oznaka zabrane pušenja 			 	  	 		 -
Sobe koje nemaju vlastitu kupao-

nicu moraju imati:

- umivaonik s tekućom hladnom i

  toplom vodom 				 	- 	-	 -	 -	 -

- zidnu rasvjetu 			 	- 	-	 -	 -	 -

- ogledalo s policom za toaletni

  pribor 				 	- 	-	 -	 -	 -

- utičnicu za električne aparate s oz-

  nakom napona električne energije 	 	- 	-	 -	 -	 -

- čašu za vodu, jednu po postelji 		- 	- 	- 	- 	-

- sapun jedan po postelji 		 	- 	-	 -	 -	 -

- jedan veći i jedan manji ručnik

  po postelji 				 	- 	-	 -	 -	 - "

________________________________________________________________________________________

"21. Vlastite kupaonice - ostali elementi
________________________________________________________________________________________
Postotak soba koje moraju imati

vlastitu kupaonicu 			100 	100 	100 	100 	100 	-

Postotak soba koje moraju imati

vlastitu kupaonicu u postojećim

ugostiteljskim objektima(2)		 10 	100 	100 	100 	100 	O

Zidovi obloženi keramičkim ili ka-

menim pločicama do visine 1,60 m 	.	.	 	 		 1

Zidovi obloženi plastičnom oblogom

do visine 1,60 m 				 	 - 	- 	-	 -

Podovi obloženi keramičkim ili ka-

menim pločicama 			.		 	 		 1

Podovi od materijala koji ne propu-

šta vodu, lako se čisti i održava		 -	 - 	- 	-	 -

Kupaonice moraju imati:

- kadu (ležeća ili tuš kada) s tu-

  šem, s tekućom toplom i hlad-

  nom vodom i odvodom 				 	  	 		 -

- obvezna ležeća kada			.	.	. 	 		 1

- zavjesu oko ležeće ili tuš kade 	.	.	 	 		 1

- visoka zahodska školjka na ispi-

  ranje tekućom vodom 				 	  	 		 -

- higijenska traka na zahodskoj

  školjki 					 	  	 		 -

- umivaonik s tekućom hladnom i

  toplom vodom 					 	  	 		 -

- dva umivaonika u kupaonici dvo-

  posteljne sobe - ne primjenjuje

  se na postojeće ugostiteljske

  objekte 				.	.	.	.		2

- bide - ne primjenjuje se na posto-

  jeće ugostiteljske objekte 		.	.	.	.		2

- toaletni ormarić ili ogledalo s po-

  licom za toaletni pribor iznad

  umivaonika				 	 	  	 		 -

- električnu rasvjetu 				 	  	 		 -

- utičnicu za električne aparate s

  naznakom napona struje 			 	  	 		 -

- utičnica s naponom 110 i 220 V 	.	.	. 	 		 1

- jedan veći ručnik za kupanje i

  ručnik za ruke po postelji 			 	  	- 	-	 -

- jedan veći ručnik za kupanje i

  dva ručnika po postelji 		.	.	. 	 		 1

Kapu za tuširanje 			.	.	. 	 		 1

Fen - sušilo za kosu 			.	.	. 	. 		 1

Ogrtač za kupaonicu jedan po

postelji				 .	.	. 	. 		 1

Držače ručnika 					 	  	 		 -

Vješalicu za odjeću 				 	  	 		 -

Imitaciju dnevnog svjetla 		.	.	.	.	.	1

Sapun, jedan po postelji 		.		 	 		 1

Toaletni papir 					 	  	 		 -

Pjenu za kupanje i šampon za kosu 	.	.	. 	 		 1

Prostirač za noge 			.	.	. 	 		 1

Vreću za odlaganje prljavog rublja 	.	.	. 	 		 1

Higijenske vrećice 			.	.	. 	 		 1

Četku za čišćenje zahodske školjke 		 	  	 		 -

Čašu za vodu, jednu po postelji 		 	  	 		 -

Brijači pribor za jednokratnu

uporabu 				.	.	.	.	.	1

Posudu za otpatke			 	 	  	 		 - "

Članak 41.

Zahtjevi ugostitelja za utvrđivanje minimalnih uvjeta i uvjeta za kategoriju,
te upis u upisnik ugostiteljskog objekta, koji su u postupku upravnog rješavanja
na dan stupanja na snagu ovog Pravilnika, riješit će se sukladno odredbama
ovog Pravilnika.

Članak 42.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/96-01/63

Urbroj: 529-03-96-01

Zagreb, 11. prosinca 1996.

Ministar

mr. Niko Bulić, v. r.

![](dodaci/1996/2161-01.gif)

![](dodaci/1996/2161-02.gif)

![](dodaci/1996/2161-03.gif)
```
```

Pravilnik, NN 110/1996-2161